BAY พุ่ง 4% หลังคว้าพอร์ตรายย่อย “ซิตี้กรุ๊ป” ราว 6.75 หมื่นลบ.
BAY บวก 4% หลังชนะประมูลซื้อพอร์ตรายย่อยในประเทศไทยของซิตี้กรุ๊ป มูลค่าราว 2 พันล้านดอลลาร์สหรัฐฯ (ประมาณราว 6.75 หมื่นลบ.) โดยคาดโอนแล้วเสร็จในช่วงครึ่งปีแรกของปี 65
7 ธ.ค. 2564

ผู้สื่อข่าวรายงานว่าวันนี้ (7 ธ.ค. 2564) ราคาหุ้นธนาคารกรุงศรีอยุธยา จำกัด (มหาชน) หรือ BAY ณ เวลา 15:44 น. อยู่ที่ระดับ 36.50 บาท เพิ่มขึ้น 1.50 บาท หรือ 4.29% โดยทำจุดสูงสุดที่ 36.75 บาท และทำจุดต่ำสุดที่ 34.75 บาท ด้วยมูลค่าการซื้อขาย 198.06 ล้านบาท

โดยแหล่งข่าวจากสถาบันการเงิน เปิดเผยว่า การประมูลธุรกิจรายย่อยของธนาคารซิตี้แบงก์ ประเทศไทย ซึ่งทางซิตี้กรุ๊ปได้เลือกให้ BAY เป็นผู้ชนะการประมูล มูลค่าราว 2 พันล้านดอลลาร์สหรัฐฯ (ประมาณราว 6.75 หมื่นล้านบาท) ในเบื้องต้นคาดว่าการคัดเลือกผู้ชนะการประมูลครั้งนี้ส่วนหนึ่ง เนื่องจาก BAY เป็นผู้ประกอบการที่มีความเชี่ยวชาญและเป็นผู้นำในธุรกิจสินเชื่อรายย่อย โดยเฉพาะธุรกิจบัตรเครดิตและสินเชื่อส่วนบุคคล และหลังจากนี้คาดว่าจะกระบวนการโอนธุรกิจคาดว่าจะแล้วเสร็จในช่วงครึ่งปีแรกของปี 2565